**Rođenje sv. Ivana Krstitelja; 24.06.2020**

Svaki susret nas vjernika u crkvi, svaki susret s Božjom riječi, svaki susret u euharistiji, ali i svaki susret s nekim svecem, slavljenje njegova blagdana podsjeća nas na to da svo svi dio velikog Božjeg svijete, velikog Božjeg plana sa svijetom ali i s nama pojedincima

Nitko od nas nije slučajno vjernik, kršćanin i katolik. Biti to, znači prihvatiti taj Božji plan, Bogu reći – da Gospodine, ja želim sudjelovati u tom tvom planu, u tom tvom projektu koji imaš. Odbaciti vjeru, odbaciti Kristovu Crkvu znači Bogu reći – ne, ja ne želim biti dio tvoga svijeta, ne želim da samnom računaš. Vjera kao dio Božjeg plana i nevjera kao prezir toga plana izbor su svakoga ćovjeka. Vjera znači – biti otvoren Bogu. Nevjera – znači zatvoriti svoj život Bogu.

U toj otvorenosti prema Bogu u vjeri otkrivamo svoje mjesto, svoje poslanje u tom Božjem planu. Nikada neznamo što i kako…Ivanovi roditelji bili su stari, bez potomstva, rekli bismo i nesposobni imati ga više zbog godina. A ipak…Bog pokazuje da može i iz onoga što se čini nemoćnim – učiniti nešto veliko.

Njihov sin Ivan otkrio je koji plan ima Bog s njime. Pozvati Božji narod na obraćenje, prenijeti Božju poruku da je ispunjenje Božjeg obećanja tu…da je Bog ispunio svoje obećanje. Nije možda onakvo kakvim ga ljudi očekuju, i na način na koji ljudi očekuju.

Da bi čovjek prihvatio Boga, Božju riječ, Božji način djelovanja potrebna je nutarnja duhovna obnova, obraćenje. Misliti na Božji način.

**BLAGOSLOV DJECE**

**Dobri sv. Ivo, blagoslovi i štiti naše obitelji, čuvaj ih u ljubavi i slozi obaspi ih vremenitim i vječnim dobrima i udalji od njih svako zlo.**

**Blagoslovi našu djecu, štiti njihovo zdravlje potičući ih na dobro i ne dopusti da izgube vjeru i čistoću života.**

**Učini nas sposobnima da ih razumijemo i da im prednjačimo riječju i primjerom.**

**Neka uvijek teže za uzvišenijim idealima i neka u životu ostvaruju svoj ljudski i kršćanski poziv. Amen.**